**Frank Harris** - egentligt **James Thomas Harris** - (født 14. februar 1856 i Galway, Irland, død 27. august 1931 i Nice) var en irsk-amerikansk-engelsk forfatter, pressemann og redaktør. 

Han emigrerte til USA alt som 13-åring, da han stakk av fra en skole der han mistrivdes. Han ankom New York omtrent pengeløs, og jobbet som skopusser og etter hvert bygningsarbeider for å livnære seg. Han flyttet til Chicago der han fikk jobb på hotell, før han til slutt ble cowboy... Siden begynte han på University of Kansas og tok jurist-utdannelse.

Harris returnerte til England i 1882. Som skribent besøkte han etter hvert flere land og byer i Europa; i Tyskland, Østerrike, Frankrike og Hellas. 

I London satset han målrettet på skribentvirksomhet og presse. Han ble snart kjent som en profilert redaktør, og ledet flere London-publikasjoner: *Evening News*, *Fortnightly Review* og *Saturday Review*. I egenskap av forfatter og redaktør pleiet han ubeskjedent omgang med samtidens mest kjente politikere og kulturpersonligheter. 

Som forfatter ble han spesielt kjent for sine nærgående skildringer av samtidens «kjendiser» og eksplisitte beskrivelser av egne seksuelle erfaringer. Hans fire binds memoar-verk  *My Life and Loves* (Tittel på norsk versjon: *Kvinner og karriere*) var mer underholdende enn pålitelig. Det ble oppfattet som skandaløst da det kom ut, og var lenge bannlyst både i USA og England. 

> *Først redigerte jeg Evening News efter min beste akademiske overbevisning og ut fra det faktum at jeg var en belest og bereist mann på 28 år. Men ingen ønsket å høre mine meninger. Så begynte jeg gradvis å redusere kravene og redigerte avisen ut fra mine følelser som tyveåring og så atten og så seksten. På sekstenårsstadiet begynte det å gå bedre, men jeg slo først igjennom da jeg redigerte avisen ut fra mine smaksretninger som fjortenåring, for da var erotikk og slåsskamp det eneste jeg var interessert i. Det er akkurat de ting som det engelske publikum vil ha å fornøye seg med i dag.*
> 
> 
> Frank Harris om sin suksess som redaktør.  
> side 53, boka *Kvinner og karriere*
> 
>

Bibliografi
-----------

* *The Bomb* (1908).
* *Oscar Wilde, His Life and Confessions* (1916)
* *My Life and Loves*, (1922-1927, 1931)
* *My Reminiscences as a Cowboy* (1930)
* *Confessional* (1930). Essays.
* *Pantopia: A Novel* (1930)
* *Bernard Shaw* (1931)
* *The Short Stories of Frank Harris, a Selection* (1975)

### På norsk

* *Kvinner og karriere* (oversatt og bearbeidet av Arvid Norlie), Brann forlag, Oslo (1953)

Referanser
----------

1. ↑   Encyclopædia Britannica Online, Encyclopædia Britannica Online-ID biography/Frank-Harris, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 4. mai 2014[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Dictionary of Irish Biography, Dictionary of Irish Biography-ID 003818[Hentet fra Wikidata]
5. ↑   Gemeinsame Normdatei, besøkt 16. desember 2014[Hentet fra Wikidata]
6. ↑   Babelio, Babelio forfatter-ID 339655, besøkt 9. oktober 2017[Hentet fra Wikidata]
7. ↑   Internet Speculative Fiction Database, ISFDB forfatter-ID 19695, besøkt 9. oktober 2017[Hentet fra Wikidata]
8. ↑   Gemeinsame Normdatei, besøkt 1. januar 2015[Hentet fra Wikidata]

Eksterne lenker
---------------

* (en) Frank Harris – kategori av bilder, video eller lyd på Commons Rediger på Wikidata
* (en) Frank Harris på Internet Movie Database Rediger på Wikidata

* (en) Frank Harris på AllMovie Rediger på Wikidata
* (en) Frank Harris hos American National Biography Rediger på Wikidata

  

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Dictionary of Irish Biography **·** Nationalencyklopedin **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** BNE **·** CiNii
 |